**Listayhtiöiden hallitusten ja hallintoneuvostojen sukupuolikiintiöt – Miesten tasa-arvo ry:n kommentit**

Miesten tasa-arvo ry vastustaa pörssiyhtiöiden hallituksiin suunniteltuja sukupuolikiintiöitä. Tällaiset sukupuolikiintiöt rajoittaisivat yhtiöiden osakkaiden päätäntävaltaa omaisuutensa suhteen ja saattaisivat vaarantaa yhtiöiden taloudellisen menestyksen ja kilpailukyvyn. Ainakaan Norjassa kokemukset pörssiyhtiöiden hallituksiin määrätystä naiskiintiöstä eivät ole olleet positiivisia[[1]](#footnote-1). Suomella ei ole varaa toistaa norjalaisten virheitä. Positiivinen tasa-arvokehitys voisi ajautua vaakalaudalle, jos suotuisa taloudellinen kehitys vaarantuu.

Sukupuolikiintiöt ovat tasa-arvon vastaisia, sillä niiden soveltaminen nostaisi sukupuolen pätevyyden ja osaamisen edelle hallituksen jäsenten valintakriteerinä. Tasa-arvo voi toteutua vain, jos tehtävään voidaan valita paras, osaavin, sopivin ja motivoitunein henkilö hänen sukupuolestaan riippumatta. Naisten nostaminen kiintiöiden avulla pörssiyhtiöiden hallituksiin ei ainakaan hälventäisi yritysmaailmassa työskentelevien naisten osaamista kohtaan mahdollisesti koettuja ennakkoluuloja, vaan vahvistaisi niitä entisestään.

Miesten tasa-arvo ry katsoo, että sukupuolten välisen tasa-arvon edistämisen kannalta olisi olennaisinta puuttua miesten aliedustukseen tasa-arvoelimissä. Tasa-arvon edistäminen ei voi olla miesten ja naisten yhteinen asia niin kauan kuin miehet suljetaan tasa-arvotyön ulkopuolelle. Tasa-arvopolitiikassa pääpainopisteen pitäisi olla vähäosaisten ja syrjäytyneiden miesten, ei menestyvien ja yhteiskunnan eliittiin kuuluvien naisten, etujen ajamisessa.

1. <http://www.taloussanomat.fi/ihmiset/2011/07/27/naiskiintiot-torpedoivat-yrityksen-arvon/201110525/137>,   
   <http://www.vapaasana.net/artikkelit/2011/10/naiskiinti%C3%B6t-heikensiv%C3%A4t-norjan-kilpailukyky%C3%A4>, <http://mikkoketokivi.blogspot.fi/2011/10/naiskiintioiden-seuraamukset-on.html>, <http://www.ilkka.fi/uutiset/maakunta/naiskiintiot-tuovat-kokemattomat-johtoportaaseen-1.1650922>, <http://www.verkkouutiset.fi/talous/p%C3%B6rssiyhti%C3%B6iden%20hallitukset%20kiinti%C3%B6t-20405>, <http://liberalismi.net/wiki/Sukupuolikiinti%C3%B6>, <http://tuomasenbuske.puheenvuoro.uusisuomi.fi/84493-kaikki-naiset-eivat-ole-vammaisia> [↑](#footnote-ref-1)